ચકચારભર્યા ખંડણી અને હત્યાના કાવતરાના કેસમાં ઐય્યુબખાન શરીફખાન પઠાણ ઉર્ફએ ઐય્યુબ રાયખડ દ્વારા કરાયેલી જામીનઅરજીમાં સિનિયર એડવોકેટ આર. જે. ગોસ્વામી અને સિધ્ધાર્થ ખેસકાનીએ રજૂઆત કરતાં જણાવ્યું હતું કે, કુખ્યાત શિવા મહાલિંગમે તેના બે શાર્પશૂટર સિકંદર લાંઘા અને મુસ્તુફા ઉર્ફે સમીર કઠિયારાને મોહંમદ શોએબ અને સજ્જુની હત્યા કરવા મોકલ્યા હતા, આ બંને શાર્પશૂટરને શિવાએ જેલમાંથી જ ચાર થી ૫ાંચ વખત ફોન કરીને હત્યા કરવા માટે મોકલ્યા હતા અને આ કાવતરામાં હાલના અરજદાર આરોપી ઐય્યુબખાન શરીફખાન પઠાણ સાથે પણ વાત થઇ હોવાનું ખૂલ્યું હતુ, જેને પગલે તેની પણ ધરપકડ કરાઇ હતી.